**Cwestiynau Cyffredin am y Fframwaith Sefydlu Cymru Gyfan ar gyfer iechyd a gofal cymdeithasol**

**Mae’r Fframwaith Sefydlu Cymru Gyfan ar gyfer Iechyd a Gofal Cymdeithasol ar gael nawr.**

Mae ar gyfer gweithwyr ym maes iechyd a gofal cymdeithasol sy’n newydd i’r sector, y sefydliad neu’r rôl. Mae’n cynnwys yr egwyddorion, y gwerthoedd, y wybodaeth a’r sgiliau sydd eu hangen ar weithwyr i gyflawni eu rôl newydd yn gymwys.

**Beth sydd wedi newid?**

* teitl newydd – i gynnwys y sectorau iechyd a gofal cymdeithasol
* ychwanegu adrannau newydd – iechyd a llesiant (oedolion neu blant a phobl ifanc)
* yr amser i’w gwblhau wedi cael ei ymestyn i chwe mis

**Beth mae’n gynnwys?**

Mae gan y fframwaith sefydlu saith adran:

* Adrannau 1 a 2: Egwyddorion a gwerthoedd iechyd a gofal cymdeithasol (oedolion **neu** blant a phobl ifanc)
* Adrannau 3 a 4: Iechyd a llesiant (oedolion **neu** blant a phobl ifanc)
* Adran 5: Ymarfer proffesiynol fel gweithiwr iechyd a gofal cymdeithasol (oedolion a phlant a phobl ifanc)
* Adran 6: Diogelu unigolion (oedolion a phlant a phobl ifanc)
* Adran 7: Iechyd a diogelwch ym maes iechyd a gofal cymdeithasol (oedolion a phlant a phobl ifanc)

Mae cofnodion cynnydd a gweithlyfrau yn cynorthwyo dysgwyr gyda phob adran.

Fel rhan o’r adnoddau i gynorthwyo i roi’r fframwaith ar waith rydym wedi datblygu

* gwybodaeth a chanllawiau ar gyfer rheolwyr
* geirfa
* dolenni ac adnoddau ychwanegol.

**Os yw gweithiwr wedi cwblhau’r fframwaith sefydlu a’r gweithlyfrau gyda’i gyflogwr blaenorol, oes angen iddo ei gwblhau eto?**

Na.

Ond, bydd yna bethau penodol y bydd angen iddo neu iddi wybod amdanyn nhw,

* strwythur y sefydliad
* polisïau a gweithdrefnau
* yr ethos a’r weledigaeth
* y bobl y byddant yn eu cynorthwyo.

Ni fydd angen iddyn nhw ail-wneud hyfforddiant ar

* iechyd a diogelwch
* diogelu ac ati.

Mae hyn yn ymwneud mwy â’r ffordd y mae’r wybodaeth sydd ganddynt yn cael ei chymhwyso mewn lleoliad newydd.

**Sut gall rheolwyr fod yn sicr bod gan weithiwr newydd y wybodaeth a’r sgiliau sydd eu hangen i gwblhau ei rôl?**

Ni fydd angen hyfforddi pob gweithiwr newydd o’r dechrau.

Bydd rhai o’r canlyniadau ymarfer dysgu allweddol o’r fframwaith sefydlu angen eu gwirio, fel

* y ffordd maen nhw’n cyfathrebu
* y ffordd maen nhw’n sicrhau bod egwyddorion a gwerthoedd iechyd a gofal cymdeithasol yn rhan annatod o’u gwaith o ddydd i ddydd

Bydd hyn yn sicrhau bod gan y gweithiwr y wybodaeth a’r sgiliau cywir.

Maen nhw’r un mathau o bethau ag y byddech yn eu mesur yn ystod cyfnodau prawf.

Yna gellir trefnu unrhyw ddysgu ychwanegol a nodir, yn hytrach na’u bod yn gorfod gwneud yr un peth eto.

Yn ogystal â rhoi gwerth ar wybodaeth a phrofiad sydd gan y gweithwyr wrth ymuno â’r sector, mae’n gwneud synnwyr o safbwynt economaidd hefyd.

Gallech ofyn i weld eu gweithlyfrau gorffenedig er mwyn cael syniad da o ansawdd eu dysgu.

**Oes angen i reolwyr ofyn i weld copi o’r dystiolaeth a ddefnyddiwyd i gwblhau’r fframwaith?**

Oes, gan ei bod hi bob amser yn syniad da i weld hwn - bydd yn llinyn mesur da i gychwyn.

**Beth os yw gweithiwr yn dweud nad yw ei gyn gyflogwyr yn caniatáu iddo gael copi o’i bortffolio DPP neu hyd yn oed dystysgrifau o’i gymwysterau?**

Mae yna [God Ymarfer Proffesiynol i Gyflogwyr Gofal Cymdeithasol](https://socialcare.wales/cms_assets/file-uploads/Employer-Code-2018.pdf) ar gael. Mae’n rhaid i bob cyflogwr gofal cymdeithasol gadw ato, ac maen nhw’n atebol i Arolygiaeth Gofal Cymru fel arall.

Mae’r cod cyflogwyr yn dweud bod yn rhaid i gyflogwyr:

*‘Ddarparu cyfleoedd sefydlu, dysgu a datblygu trylwyr a hygyrch i helpu gweithwyr i wneud eu swydd yn effeithiol a pharatoi ar gyfer rolau a chyfrifoldebau newydd, sy’n newid. Mae hyn yn cynnwys galluogi gweithwyr i gael at eu cofnod dysgu a datblygu personol’.*

Os ydych yn adnabod unrhyw gyflogwyr sy’n cadw cofnodion dysgu a datblygu personol yn fwriadol, gan gynnwys y fframwaith sefydlu neu’r dystysgrif, dylech roi gwybod i Arolygiaeth Gofal Cymru.

**A yw'r fframwaith sefydlu yn orfodol ar gyfer pob gweithiwr gofal cymdeithasol?**

Do, mae'r canllawiau statudol ar gyfer Rheoliad 36 yn RISCA yn nodi'r canlynol:

*'Mae darparwyr gwasanaethau yn sicrhau bod ganddynt raglen sefydlu sy'n rhoi cyfle i bob aelod o staff newydd fod yn hyderus yn eu rolau a'u harfer a'u galluogi i wneud cyfraniad cadarnhaol at les unigolion sy'n defnyddio'r gwasanaeth.'*

*'Mae gweithwyr gofal cymdeithasol yn cwblhau'r rhaglen sefydlu berthnasol sy'n ofynnol gan Ofal Cymdeithasol Cymru o fewn yr amserlen ddiffiniedig ochr yn ochr ag unrhyw feysydd sy'n benodol i'r gwasanaeth.'*

**Mae’r fersiwn newydd hon o’r fframwaith sefydlu yn edrych yn fawr. Beth yw’r ffordd orau o helpu fy ngweithwyr i’w gwblhau?**

Mae gan y fframwaith sefydlu ganllawiau ar gyfer rheolwyr a gweithwyr a ddylai fod o gymorth. Rydym yn gwerthfawrogi ei bod yn cymryd amser i sefydlu unrhyw beth newydd a bydd yn dod yn haws wrth i bobl ymgyfarwyddo mwy â’r cynnwys.

Mae yna lawer o bethau tebyg rhwng y fframwaith sefydlu newydd a’r Fframwaith Sefydlu Gofal Cymdeithasol a oedd ar waith o 2001 tan eleni.

Mae’r cofnodion cynnydd yr un peth, mae’r adrannau ar iechyd a diogelwch a diogelu yn gymharol, fel y mae rhan sylweddol o’r cynnwys yn yr adrannau ymarfer ac egwyddorion proffesiynol a gwerthoedd.

Gall fod o gymorth i reolwyr ganolbwyntio ar y meysydd nad ydynt yn gyfarwydd â nhw. Rydym wedi datblygu cyfres o [weithlyfrau i’w helpu ei roi ar waith.](https://socialcare.wales/collections/all-wales-induction-framework-for-health-and-social-care-2018-version)

Gallai rheolwyr gwblhau’r rhain eu hunain er mwyn helpu gyda’u datblygiad proffesiynol personol ac er mwyn ymgyfarwyddo mwy â’r fframwaith. Mae gan y gweithlyfrau a’r adnoddau lawer o ddolenni defnyddiol at ddeddfwriaeth, canllawiau ac ati.

**Bydd hyn yn llawer mwy o waith i reolwyr, maen nhw eisoes yn brysur iawn ac yn cael trafferth ymdopi â’r llwyth gwaith.**

Gall hyn ymddangos fel gwaith ychwanegol, ond yn y tymor hir, bydd yn arbed adnoddau ac yn helpu rheolwyr i ddarparu gwasanaeth llawer gwell. Bydd proses sefydlu dda yn gwneud y canlynol:

* helpu i recriwtio drwy argymhellion ‘personol’ gan olygu y bydd pobl am ddod i weithio i chi
* helpu i gadw staff. Bydd staff yn teimlo eu bod yn cael eu gwerthfawrogi a bod y cyflogwr yn buddsoddi ynddynt. Bydd lefel boddhad yn y swydd yn cynyddu.
* rhoi hyder i bobl sy’n defnyddio gwasanaethau, eu teuluoedd/gofalwyr
* bodloni gofynion rheoleiddwyr gwasanaethau a chomisiynwyr
* sicrhau bod gweithwyr wedi’u hyfforddi’n dda ac yn fwy hyderus wrth ddarparu gwell gofal a chymorth, gan gael effaith gadarnhaol ar les.

**Pwy sy’n gallu arwain gweithiwr newydd drwy’r fframwaith sefydlu?**

Y rheolwr cofrestredig sy’n gyfrifol am gymeradwyo’r fframwaith sefydlu gorffenedig. Mae angen iddynt fod yn sicr bod y gweithiwr newydd wedi cwblhau’r cyfan.

Ond, gall amrywiaeth o bobl wahanol gynorthwyo gyda’r broses, gan gynnwys:

* mentor
* arweinydd tîm
* dirprwy reolwr
* tiwtor y cwrs
* aseswr
* ar gyfer gwasanaethau gofal maeth, mae’n debyg mai’r gweithiwr cymdeithasol sy’n goruchwylio fydd y person hwn.

Mae’r rheolwr cofrestredig yn gwirio bod popeth wedi’i gynnwys ac yn llofnodi’r dystysgrif ar y diwedd.

Dylai pob rheolwr cofrestredig allu asesu cymhwysedd ei weithwyr – mae hon yn rhan hanfodol o’u rôl waeth a ydynt wedi cofrestru ai peidio.

**A yw'r llyfrau gwaith yn orfodol?**

Ddim ar hyn o bryd. Mae'r llyfrau gwaith ar gael fel offeryn i gefnogi cyflogwyr, a helpu gweithwyr i ddatblygu'r wybodaeth a'r sgiliau sydd eu hangen arnynt yn ystod y cyfnod sefydlu.

**Beth os yw gweithiwr newydd yn ei chael yn anodd cwblhau ei broses sefydlu yn y 6 mis cyntaf?**

Mae adnoddau ar gael i helpu gweithwyr newydd i gwblhau o fewn yr amser a ddynodir. Rydym yn hapus i ymchwilio i ffyrdd eraill y gallwn helpu.

Dylai pob gweithiwr allu cwblhau’r fframwaith sefydlu o fewn 6 mis, waeth a yw mewn cyflogaeth lawn amser neu ran-amser. Mae llawer o’r cynnwys yn canolbwyntio ar yr hyn y dylid ei gael mewn proses sefydlu beth bynnag e.e. diogelu ac iechyd a diogelwch.

Efallai bod yna amgylchiadau lliniarol hefyd fel salwch y gellir fod angen ei ystyried.

Bydd yn rhaid i weithiwr newydd gofrestru gyda ni gan fod angen iddo gwblhau cymhwyster sy’n cyd-fynd â’r fframwaith sefydlu er mwyn gallu cofrestru.

Pan fydd y cymwysterau sefydlu neu ‘graidd’ newydd yn cael eu lansio ym mis Medi 2019, bydd rhai gweithwyr newydd yn dechrau swyddi newydd gyda hwn os ydynt wedi cwblhau’r cymhwyster cyn cyflogaeth drwy goleg neu gynllun paratoi at waith.

Dim ond profi eu hymarfer y bydd angen i reolwr ei wneud.

**Sut mae’r fframwaith sefydlu’n gysylltiedig â chymwysterau a chofrestru?**

Mae rhagor o wybodaeth ar gael yn <https://gofalcymdeithasol.cymru/cofrestru/cofrestru-gweithwyr-gofal-cartref><https://gofalcymdeithasol.cymru/casgliadau/adnoddau-i-weithwyr-gofal-cartref>

**Beth am weithwyr sydd heb gyswllt i’r rhyngrwyd neu sydd heb sgiliau TG da?**

Mae 3 fersiwn o’r fframwaith

* Fersiwn word y gellir ei lawrlwytho ac y gellir ei defnyddio all-lein a’i hargraffu.
* PDF gyda blychau sy’n ymestyn ar gyfer atebion. Gellir lawrlwytho hwn hefyd, a’i ddefnyddio heb y rhyngrwyd a’i argraffu
* Porth Dysgu ar-lein neu fersiwn Moodle. Gall gweithwyr greu cyfrif personol a’i gwblhau ar-lein. Hysbysir y rheolwr pan mae’n barod i’w adolygu. (ar gael yn fuan)

Mae mwy o ganllawiau ar gyfer rheolwyr a gweithwyr ar ein gwefan:

[https://gofalcymdeithasol.cymru/dysgu-a-datblygu/fframwaith-sefydlu-cymru-gyfanar-gyfer-iechyd-a-gofal-cymdeithasol](https://gofalcymdeithasol.cymru/dysgu-a-datblygu/fframwaith-sefydlu-cymru-gyfan-ar-gyfer-iechyd-a-gofal-cymdeithasol)

**A fydd Arolygiaeth Gofal Cymru a’r adran monitro contractau yn chwilio am yr un fframwaith sefydlu yn union?**

Bydd. Yn ddiweddar, rydym wedi cynnal gweithdai gyda holl arolygwyr gwasanaethau ar y newidiadau i brosesau sefydlu. Felly, byddant yn ymwybodol o’r hyn i chwilio amdano yn ystod arolygiadau.

**Pa gymorth arall sydd ar gael i helpu i roi’r fframwaith sefydlu ar waith?**

Gweithdai dros y gaeaf

Byddwn yn cynnal gweithdai ym mis Ionawr 2019 er mwyn helpu rheolwyr i roi’r fframwaith ar waith.

Os oes gennych ddiddordeb yn y gweithdai cysylltwch â

Joanne.Morgan@SocialCare.Wales

Fe fydd y gweithdai dros y gaeaf yn cael eu hysbysebu ar ein tudalen digwyddiadau yn fuan. <https://gofalcymdeithasol.cymru/digwyddiadau>

**Grant hwyluso**

Bydd sesiynau briffio a chymorth ar gael yn eich ardal hefyd. Bydd pob un o’r saith rhanbarth yng Nghymru wedi cael cyllid gan Gofal Cymdeithasol Cymru fel rhan o’r Grant Hwyluso.

Un o flaenoriaethau’r grant ar gyfer 2018-19 yw helpu i roi fframwaith sefydlu Cymru gyfan ar waith yn y sector gofal cymdeithasol. Mae sesiynau briffio, digwyddiadau a mathau eraill o gymorth yn cael eu cynnig ym mhob un o’r rhanbarthau.

I wybod beth sy’n digwydd yn eich ardal chi, cysylltwch â swyddog arweiniol eich rhanbarth.

|  |  |  |
| --- | --- | --- |
| **Rhanbarth**  | **Prif gyswllt**  | **Manylion cyswllt**  |
| North Wales  | Bethan Jones   | bethan.m.jonesedwards@denbighshire.gov.uk   |
| Gwent  | David Williams   | david.hartwellwilliams@torfaen.gov.uk   |
| Cardiff and the Vale  | Elizabeth Begg   | EBegg@cardiff.gov.uk  |
| Cwm Taf   | Cheryl Stephens   | Cheryl.Stephens@rctcbc.gov.uk   |
| Western Bay  | Annie O’Reilly  | Annie.O'Reilly@swansea.gov.uk  |
|  |   |   |
| West Wales  | Rebecca Jones   | ReAJones@carmarthenshire.gov.uk   |
| Mid Wales  | Dominique Jones   | dominique.jones@powys.gov.uk  |

Unwaith eto, rydym yn hapus i ymchwilio i ffyrdd eraill y gallwn helpu.